تورکیه  روسیادان عذر دیله‌مدی
تورکیه پرزیدنتی رجب طیب اردوغان، تورک هاوا ساحه‌سینی پوزودوغو اوچون 24 نوامبردا وورولان روس اوچاغی‌نین پیلوتونون اؤلومون‌دن کدر دویدوغونو بیلدیردی.
پرزیدنت سؤزچوسو ایبراهیم قالین، اردوغانین روسیا دولت باشقانی ولادیمیر پوتینه گؤندردیگی باش ساغلیغی مکتوبو ایله باغلی بیرآچیقلاما ائتدی.
ایبراهیم قالین، پرزیدنت اردوغانین مکتوبدا، روس ساواش اوچاغی‌نین دوشمسیله باغلی درین کدر دویدوغونو ایفاده ائده‌رک، "اؤلن روس پیلوتون عائله‌سینه بیر دفعه داها آجی‌لارینی پایلاشدیغیمیز ایفاده و تعزیه‌لریمی تقدیم ائتمک ایستییرم؛ باخیشلاسینلار دئییرم" ایفاده‌لرینی ایستیفاده ائتدیگینی سؤیله‌دی.
قالین، پرزیدنت اردوغانین روس همکارینا تورکیه ایله روسیا آراسین‌داکی عنعنوی دوستلوق علاقه‌لرین تکرار تاسیس ائدیلمه‌سی، بؤلگه‌سل بحران‌لارین حلّی اوچون امکداش‌لیق و ترورلا بیرگه موباریزه ائدیلمه‌سی اوچون مراجعت اولدوغونو دا وورغولادی.
ایبراهیم قالین،
"ایکی اؤلکه، ایلیشکی‌لرین گلیشدیریلمه‌سی اوچون لازیمی آددیم‌لارین آتیلماسی باره‌سینده راضی قالدی." دئدی.
